এবার আমাদের গোয়েন্দা সংস্থার সহযেগীতায়, প্রকাশ্যে দেশের আভ্যন্তরে জঙ্গিবাদ তৈরীর পেছনে অর্থ দানকারীদের চিহ্ণিত করে শাস্তির দাবী নিশ্চিত করা হোক। পররাষ্ট্রনীতিতে বাংলাদেশের সর্বদলীয় কার্যক্রম একই পথে না চল্লে আগামীতে কী হুমকি অপেক্ষা করছে তা এখনই ভাবার সময়। জাতীয় স্বার্থে সবাই একযুগে কাজ না করলে ধর্ম নিয়ে বাণিজ্যকারীরা, পরাজিতশক্তি আবার মাথাউচু করে দাঁড়াবে। এদের চিরতরে বাংলার মাটি থেকে উচ্ছেদ করা হোক, এই সবই এখন সময়ের দাবী। কিন্তু, এসব করবে কে ? অনেক ঘা খেয়ে, বহু খেলা দেখে তাই মুক্তিযুদ্ধের স্বপক্ষের শক্তির সকল আশা-ভরসার স্থল হয়ে দাঁড়িয়েছেন আজ একজনই– বঙ্গবন্ধুর যোগ্য সন্তান আজকের বাংলাদেশের ভবিষ্যৎ যাত্রার পথপ্রদর্শক শেখ হাসিনা। তাঁর একার স্কন্ধে তিনি বহন করে চলেছেন সমগ্র দেশের আশা, ভরসা, স্বপ্ন, শ্রমের ভার। তিনিই করতে হবে পররাষ্ট্রনীতির আইনি চিরস্থায়ী ব্যবস্থা। আমি জানি, আমার কথা, এই লেখা মাননীয় প্রধানমন্ত্রীর নজরেও পড়বে না বা হাতের কাছেও পৌঁছাবেনা! কিন্তু দেশের জন্য, আগামী প্রজন্মের জন্য, দেশের আগামীর পথচলাতে যদি কোন রূপ প্রগতিশীল কার্যক্রম হয়, তবেই স্বার্থক হব। স্বার্থক হব জঙ্গিবাদ, সন্ত্রাসবাদ নির্মূলে সমৃদ্ধ আত্মবিশ্বাসি বাঙালি হিসেবে।